CELEX: 62018CN0443
Language: sk
Date: 2018-07-04 00:00:00
Title: Vec C-443/18: Žaloba podaná 4. júla 2018 – Európska komisia/Talianska republika

201808030352049952018/C 294/534432018CJC29420180820SK01SKINFO_JUDICIAL20180704394021Vec C-443/18: Žaloba podaná 4. júla 2018 – Európska komisia/Talianska republika
 ---documentbreak--- C2942018SK3910120180704SK0053391402Žaloba podaná 4. júla 2018 – Európska komisia/Talianska republika
   (Vec C-443/18)2018/C 294/53Jazyk konania: taliančina
      Účastníci konania
   
   
      Žalobkyňa: Európska komisia (v zastúpení: B. Eggers, D. Bianchi, splnomocnení zástupcovia)
   
      Žalovaná: Talianska republika
   
      Návrhy žalobkyne
   
   Žalobkyňa navrhuje, aby Súdny dvor:
   
            1.
         
         
            určil, že Talianka republika tým, že
            
                     —
                  
                  
                     v oblasti, v ktorej sa uplatňuje potláčanie škodcov nezabezpečila okamžité odstránenie aspoň všetkých tých rastlín, na ktorých bolo zistené napadnutie organizmom Xylella fastidiosa v prípade, že sa nachádzajú v zamorenej zóne do vzdialenosti 20 km od hraníc tejto zóny so zvyškom územia Únie, nesplnila povinnosti, ktoré jej vyplývajú z článku 7 ods. 2 písm. c) vykonávacieho rozhodnutia (EÚ) 2015/789 (
                           1
                        );
                  
               
                     —
                  
                  
                     taktiež v oblasti, v ktorej sa uplatňuje potláčanie škodcov nezabezpečila dohľad nad výskytom organizmu Xylella fastidiosa prostredníctvom každoročných prieskumov vykonávaných vo vhodných termínoch v priebehu roka, nesplnila povinnosti, ktoré jej vyplývajú z článku 7 ods. 7 vykonávacieho rozhodnutia (EÚ) 2015/789;
                  
               
                     —
                  
                  
                     okrem iného bezodkladne nezasiahla, aby zabránila šíreniu organizmu Xylella fastidiosa, porušením ďalších konkrétnych povinností uvedených v rozhodnutí (EÚ) 2015/789 týkajúcich sa zamorených zón, čo umožnilo ďalšie šírenie choroby, nesplnila povinnosti, ktoré jej vyplývajú z článku 6 ods. 2, 7 a 9 a článku 7 ods. 2 písm. c) a článku 7 vykonávacieho rozhodnutia (EÚ) 2015/789, povinnosti podľa článku 16 ods. 1 smernice 2000/29/ES (
                           2
                        ) a povinnosť lojálnej spolupráce uvedenú v článku 4 ods. 3 Zmluvy o Európskej únie.
                  
               
      
            2.
         
         
            zaviazal Taliansku republiku na náhradu trov konania.
         
      
      Žalobné dôvody a hlavné tvrdenia
   
   Dôkazy, ktoré má k dispozícii Komisia, ktoré sú založené na informáciách poskytnutých Talianskou republikou, audity vykonané Komisiou, vedecké stanoviská vydané Európskym úradom pre bezpečnosť potravín (EFSA) a inými orgánmi preukazujú oneskorené prieskumy, značné omeškania a nesplnenia povinností týkajúce sa odstraňovania nakazených rastlín nie len k dátumu zaslania odôvodneného stanoviska, ale aj k dátumu podania tejto žaloby. Komisia sa v dôsledku toho domnieva, že nesplnenie povinnosti zabrániť šíreniu choroby uvedenej vo vyššie citovaných článkoch je preukázané.
   (
         1
      )	Vykonávacie rozhodnutie Komisie (EÚ) 2015/789 z 18. mája 2015 týkajúce sa opatrení proti zavlečeniu organizmu Xylella fastidiosa (Wells et al.) do Únie a jeho rozšíreniu na jej území [oznámené pod číslom K(2015) 3415] (Ú. v. EÚ L 125, s. 36).
   (
         2
      )	Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozšíreniu v rámci spoločenstva (Ú. v. ES L 169, 2000, s. 1; Mim. vyd. 03/029, s. 258).